En liten, matt, kraftig punktert skarabide. Snuten er trapesformet, mye bredere enn lang. Overleppen (labrum) er bredt U-formet innskåret i midten. Hodet er forholdsvis bredt med nokså små fasettøyne. Pronotum har jevnt rundede sider. Dekkvingene er bredest bak midten, tett og kraftig punktert uten markerte punktrader. Beina er kraftige, på mellom- og bakbeina er leggene brått innsnevret litt utenfor midten.